Diari Oficial de la Generalitat Valenciana


Sumari del DOGV 1574, del 27-06-1991 (1991/821886)

ORDRE de 3 de juny de 1991, de la Conselleria d'Agricultura i Pesca, per la qual es regula unes subvencions a la subscripció d'assegurances per a conreadors de plantes ornamentals i de flor tallada.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/06/03/(2)/dof/vci/html**

### Dades del document

Número de DOGV
:   1574

Data del DOGV
:   27-06-1991

Secció del DOGV
:   DISPOSICIONS GENERALS

Número del document
:   1991/821886


Data del document
:   03-06-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 3 de juny de 1991, de la Conselleria d'Agricultura i Pesca, per la qual es regulen unes subvencions a la subscripció d'assegurances per a conreadors de plantes ornamentals i de flor tallada.  
El sector ornamental (flor tallada i planta de viver) de la Comunitat Valenciana està fent esforços per a modernitzar les estructures productores.  
La inversió que açò requereix i el mateix valor de les plantes aconsella, per al manteniment de la producció i de la renda, una assegurança que cobresca els riscs atmosfèrics a què estan sotmesos.  
Tanmateix, la major part de la producció (tret de la flor en general a la província d'Alacant i del clavell i miniclavell a la província de València) no està inclosa en les línies del Pla d'Assegurances Agràries Combinades per a 1991, ni per tant, es subvencionable per la Conselleria d?agricultura mitjançant l?Ordre de 15 de gener de 1991.  
Per tot açò, per tal d'ajudar a consolidar el procés de desenvolupament del sector, vista la proposta de la Direcció General de Producció i Indústries Agràries, i fent ús de les facultats que tinc atribuïdes,  
Article primer  
La Conselleria d'agricultura i Pesca concedirà subvencions als conreadors de planta ornamental i flor tallada de la Comunitat Valenciana que subscrigúen assegurances al llarg de l'any agrícola 1990-91 contra les adversitats atmosfèriques, amb els requisits que s'especifiquen en els articles següents.  
Article segon  
La subvenció s'aplicarà sobre la part de la prima que es refereix a la producció de plantes o flors dins el cicle temporal de conreu, i contra els riscs derivats exclusivament de la climatologia. La quantia de la subvenció es fixa en el 30% de la part de prima així definida, més« els recàrrecs legals corresponents.  
Article tercer  
Els conreadors interessats, que hauran d'estar inscrits al Registre Provisional de productors de plantes de viver o al Registre de productors de flor tallada i tenir les instal·lacions en territori de la Comunitat Valenciana, sol·licitaran la subvenció a la Direcció General de Producció i Indústries Agràries, en imprès que se'ls facilitarà, al qual adjuntaran fotocòpia de la pòlissa d'assegurança.  
Article quart  
Les subvencions regulades per aquesta ordre, que seran incompatibles amb les concedides per al mateix fi per qualsevol altre organisme de l'administració, s'abonaran directament a l'assegurat o per mitjà del prenedor de l'assegurança, si aquest representa més d'un assegurat.  
Article cinquè  
El termini per a sol·licitar les subvencions finirà el 30 de setembre de 1991, i hi inclourà les pòlisses vigents subscrites amb data posterior a 1'l de novembre de 1990.  
Article sisè  
Es delega en el Director General de Producció i Indústries Agràries la concessió de subvencions regulades en aquesta ordre.  
Article setè  
Les subvencions s'abonaran amb càrrec a la línia 402/001/91 del programa 740.20 «Ordenació i millora de la Producció Agrària», del pressupost de 1991, amb un import global per a la línia de 300 milions de pessetes, ampliable segons l'article 36.e).7 de la Llei de Pressupostos per a 1991.  
DISPOSICIONS FINALS  
Primera  
El Director General de Producció i Indústries Agràries dictarà les disposicions de desplegament necessàries per a l'aplicació d'aquesta ordre.  
Segona  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 3 de juny de 1991.  
El Conseller d?agricultura i Pesca,   
LUIS FONT DE MORA I MONTESINOS


Còpia Permalink ELI